stanford-oval/wikipedia huggingface dataset:
ליגת האלופות בכדורסל
אלופות וסגניות

| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
| עונה | מארחת הפיינל פור |  | גמר | גמר | גמר |  | משחק על המקום השלישי | משחק על המקום השלישי | משחק על המקום השלישי |
| עונה | מארחת הפיינל פור |  | זוכה | תוצאה | סגנית |  | מקום שלישי | תוצאה | מקום רביעי |
| 2016/2017 | ספרד סנטיאגו מרטין, סן קריסטובל דה לה לגונה |  | ספרד טנריפה | 63–59 | טורקיה באנוויט |  | צרפת מונקו | 91–77 | איטליה רייר ונציה |
| 2017/2018 | יוון ההיכל האולימפי, אתונה |  | יוון א.א.ק. אתונה | 100–94 | צרפת מונקו |  | ספרד מורסיה | 85–74 | גרמניה לודוויגסבורג |
| 2018/2019 | בלגיה ספורטפאלאס, אנטוורפן |  | איטליה וירטוס בולוניה | 73–61 | ספרד טנריפה |  | בלגיה אנטוורפ ג'יינטס | 72–58 | גרמניה ברוזה במברג |
| 2019/2020 | יוון ההיכל האולימפי, אתונה |  | ספרד סן פבלו בורגוס | 85–74 | יוון א.א.ק. אתונה |  | צרפת דיז'ון באסקט | 70–65 | ספרד סרגוסה באסקט |
| 2020/2021 | רוסיה טרייד יוניון ספורט פאלאס, ניז'ני נובגורוד |  | ספרד סן פבלו בורגוס | 64–59 | טורקיה פינאר קרשיאקה |  | ספרד סרגוסה באסקט | 89–77 | צרפת שטרסבורג |
| 2021/2022 | ספרד בילבאו ארנה, בילבאו |  | ספרד טנריפה | 98–87 | ספרד באסקט מנרסה |  | גרמניה לודוויגסבורג | 88–68 | ישראל הפועל חולון |
| 2022/2023 | ספרד פלאסיו דה דפורטס חוסה מריה מרטין קרפנה, מאלגה |  | גרמניה טלקום בון | 77–70 | ישראל הפועל ירושלים |  | ספרד טנריפה | 84–79 | ספרד אוניקאחה מאלגה |
| 2023/2024 | סרביה בלגרד ארנה, בלגרד |  | ספרד אוניקאחה מאלגה | 80–75 | ספרד טנריפה |  | ספרד מורסיה | 87–84 | יוון פריסטרי אתונה |
זכיות לפי קבוצות

| קבוצה | זכיות | סגנויות | שנות זכייה | שנות סגנות |
| --- | --- | --- | --- | --- |
| ספרד טנריפה | 2 | 2 | 2017, 2022 | 2019, 2024 |
| ספרד סן פבלו בורגוס | 2 | 0 | 2020, 2021 |  |
| יוון א.א.ק. אתונה | 1 | 1 | 2018 | 2020 |
| איטליה וירטוס בולוניה | 1 | 0 | 2019 |  |
| גרמניה טלקום בון | 1 | 0 | 2023 |  |
| ספרד אוניקאחה מלאגה | 1 | 0 | 2024 |  |
| טורקיה באנוויט | 0 | 1 |  | 2017 |
| צרפת מונקו | 0 | 1 |  | 2018 |
| טורקיה פינאר קרשיאקה | 0 | 1 |  | 2021 |
| ספרד באסקט מנרסה | 0 | 1 |  | 2022 |
| ישראל הפועל ירושלים | 0 | 1 |  | 2023 |
הערות שוליים

↑  תומר גבעתי, בלעדי: סכומי הפרסים בליגת האלופות בכדורסל 2023/24 נחשפים, באתר ישראל היום, 9 בינואר 2024
| ליגת האלופות בכדורסל 2024/2025 – שלב הבתים |
| --- | --- | --- | --- | --- | --- | --- | --- | --- | --- | --- | --- | --- | --- |
| בית א'  ישראל הפועל חולון  בוסניה והרצגובינה איגוקאה  צרפת נאנטר  גרמניה ס.אוליבר וירצבורג | בית ב'  ספרד אוניקאחה מאלגה  בלגיה אוסטנדה  פולין קינג שצ'צ'ין  טורקיה פטקים ספור | בית ג'  ספרד לנובו טנריפה  טורקיה פינאר קרשיאקה  צרפת סן-קנטן  יוון קולוסוס רודוס | בית ד'  טורקיה גלאטסראיי  יוון פרומיתאס פטרס  גרמניה רסטה פכטה  צ'כיה נימבורק | בית ה'  יוון א.א.ק. אתונה  לטביה VEF ריגה  ישראל מכבי עירוני רמת גן  גרמניה טלקום בון | בית ו'  ליטא ריטאס וילנה  הונגריה פלקו סומבטהי  איטליה פלקנסטרו רג'אנה  פולין שלונסק ורוצלב | בית ז'  ספרד באסקט מנרסה  איטליה דרטונה באסקט  גרמניה ניינרס קמניץ  פורטוגל בנפיקה ליסבון | בית ח'  ספרד UCAM מורסיה  יוון פריסטרי אתונה  טורקיה מניסה  סרביה FMP בלגרד |  |  |  |  |  |  |
| ליגות הכדורסל האירופאיות |
| --- | --- | --- |
| מבנה | מבנה ליגות הכדורסל באירופה |  |
| יורוליג בסקטבול | יורוליג • יורוקאפ |  |
| פיב"א | ליגת האלופות • יורופקאפ |  |
| ליגות אזוריות | הליגה האדריאטית • הליגה האדריאטית השנייה • הליגה הבלקנית • הליגה המאוחדת של VTB • הליגה הצפון אירופית |  |
| תחרויות שבוטלו | סופרוליג • גביע ספורטה • גביע קוראץ' • יורוצ'לנג' • יורוקאפ צ'לנג' • הסופר קאפ האירופי • הליגה הבלטית |  |
הקורפוס השישי (האימפריה הגרמנית)

| --- | --- |

סמל מפקדת קורפוס בצבא הקיסרי הגרמני
 פרטים
 מדינה:  פרוסיה פרוסיה הקיסרות הגרמנית הקיסרות הגרמנית
 שיוך:   הצבא הפרוסי  צבא הקיסרות הגרמנית
 סוג:  קורפוס
 בסיס האם:  ברסלאו
 אירועים ותאריכים
 תקופת הפעילות:  15 באפריל 1815 – אוגוסט 1919 (כ־104 שנים)
 מלחמות:  מלחמת אוסטריה–פרוסיה מלחמת צרפת–פרוסיה מלחמת העולם הראשונה
 פיקוד
 דרגת המפקד:  האופטמן
 מפקד נוכחי:  Karl Friedrich Georg von Hünerbein 
 
הקורפוס השישי (בגרמנית: VI. Armee-Korps) היה קורפוס בצבא הפרוסי ומאוחר יותר בצבא הקיסרות הגרמנית. הקורפוס לחם במלחמת אוסטריה–פרוסיה, מלחמת צרפת–פרוסיה ומלחמת העולם הראשונה ופורק ב-1919.
היסטוריה > מלחמת אוסטריה–פרוסיה

הקורפוס הוקם ב-15 באפריל 1815 וכמפקדו מונה פרידריך היינריך פון הינרביין. ב-1866 לחם הקורפוס במלחמת אוסטריה–פרוסיה כחלק מהארמייה השנייה בפיקוד פרידריך, נסיך הכתר של פרוסיה. מפקדו באותה עת היה לואיס פון מוטיוס. ב-27 ביוני הקורפוס סייע לקורפוס החמישי במהלך קרב נאחוד וקרב סקאליץ. הקורפוס השתתף בהצלחה גם בקרב קניגרץ. ב-6 באוגוסט מת מוטיוס באוסטרליץ מכולרה, ואת תפקידו מילא וילהלם פון טימפלינג עד סיום המלחמה.
היסטוריה > מלחמת צרפת–פרוסיה

במהלך מלחמת צרפת–פרוסיה בין השנים 1870-1871, הוחזק הקורפוס בשלזיה כדי לאבטח את האזור במקרה שהאימפריה האוסטרו-הונגרית תחליט להצטרף למלחמה לקראת צרפת. רק לקראת סוף המלחמה נשלח הקורפוס לסייע במצור על פריז ובקרב שווילי. בשנים הבאות היה הקורפוס מופקד על הגנת האזור הצבאי השמיני ובסיסו היה בברסלאו.
היסטוריה > מלחמת העולם הראשונה

עם פרוץ מלחמת העולם הראשונה באוגוסט 1914, היה הקורפוס תחת פיקוד קורט פון פריטצלוויץ. הוא נערך בחזית המערבית במסגרת הארמייה הרביעית של אלברכט, דוכס וירטמברג. בהמשך, לבקשתו של וילהלם, נסיך הכתר של גרמניה, הועבר הקורפוס אל הארמייה החמישית. הקורפוס נטל חלק במערכה על הגבולות. בהמשך השתתף הקורפוס בקרב שמפאן הראשון, בקרב ארטואה השני, בקרב ארטואה השלישי ובקרב אראס. ב-7 בנובמבר 1915 פרש פריטצלוויץ מהצבא ולמחליפו מונה גאורג פון דר מרוויץ.
ב-1916, בעקבות מתקפת ברוסילוב, הועבר הקורפוס לחזית המזרחית. ב-6 באוקטובר 1916 מונה מרוויץ לעוזרו של וילהלם השני, קיסר גרמניה ובמקומו מונה יוליוס ריימן. הקורפוס המשיך להילחם בחזית המזרחית, וב-1918 כבש שטחים במדינות הבלטיות במסגרת מבצע אגרוף עד החתימה על חוזה ברסט-ליטובסק במרץ של אותה שנה. הקורפוס פורק עם סיום המלחמה.
אלן פרטרידג'

| --- | --- |

 יוצרים:  סטיב קוגן וארמנדו ינוצ'י
 גילום הדמות:  סטיב קוגן 
 מידע
 תאריך לידה:  1955 
 מקום לידה:  קינגס לין 
 מקצוע:  מנחה טלוויזיה, די ג'יי
 אזרחות:  הממלכה המאוחדת 
 
פסל של אלן פרטרידג' בנוריץ'
אלן גורדון פרטרידג' (באנגלית: Alan Gordon Partridge) היא דמות בדיונית קומית המגולמת על ידי השחקן האנגלי סטיב קוגן. הדמות היא פארודיה על מגישי טלוויזיה בריטיים שונים.
הדמות הופיעה לאורך השנים בסדרות טלוויזיה, תוכניות רדיו, ספרים, פודקאסטים וסרטים רבים.
בסקר משנת 2001 של ערוץ 4 הבריטי דמותו של אלן פרטרידג' נבחרה במקום השביעי ברשימת 100 דמויות הטלוויזיה הגדולות ביותר בכל הזמנים.
אישיות

אלן פרטרידג' הוא מגיש טלוויזיה ומנחה רדיו חסר טאקט ויהיר. חוסר המודעות העצמית של פרטרידג' גורם לו לעיתים רבות לקיים מספר רב של אינטראקציות מביכות אשר לעיתים רבות פוגעות באנשים עימם הוא מדבר.
רקע

הדמות נוצרה ב-1991 על ידי סטיב קוגן וארמנדו ינוצ'י. הדמות הופיעה לראשונה בשנת 1991 בתוכנית הרדיו "On the Hour" בערוץ BBC4 כפארודיה על האישיות הפומפוזית של מגישי טלוויזיה בריטים שונים.
הדמות הופיעה לראשונה בטלוויזיה בשנת 1994 בתוכנית החדשות הסאטירית "The Day Today" בה פרטרידג היה מגיש ספורט.
בשנת 1997 הדמות כיכבה בסיטקום "אני אלן פרטרידג'"(אנ') אשר התמקדה בחייו של פרטרידג' בעקבות שערורייה ציבורית שהובילה לפיטוריו מהטלוויזיה ואשר בעקבותה הוא הפך לדי ג'יי ממורמר בתוכנית רדיו אזורית בעיר נוריץ'. הסדרה זכתה בשני פרסי באפט"א.
בשנת 2013 הדמות כיכבה בסרט הקומי "Alan Partridge: Alpha Papa" בה פרטרידג' הופך לבן ערובה בתחנת הרדיו בה הוא עובד.
בשנת 2019 הדמות כיכבה בתוכנית החדשות הסאטירית "This Time with Alan Partridge".‏
הופעות

| שנה | שם התוכנית/סרט | פורמט | תפקיד |
| --- | --- | --- | --- |
| 1991–1992 | On the Hour | תוכנית רדיו בערוץ BBC Radio 4 | כתב ספורט |
| 1992–1993 | Knowing Me Knowing You with Alan Partridge | תוכנית רדיו בערוץ BBC Radio 4 | מנחה |
| 1994 | The Day Today | סדרת טלוויזיה בערוץ BBC Two | כתב ספורט |
| 1994 | Knowing Me Knowing You with Alan Partridge | סדרת טלוויזיה בערוץ BBC Two | מנחה |
| 1994 | Christmas Night with the Stars | ספיישל טלוויזיוני | מנחה |
| 1995 | Knowing Me Knowing Yule with Alan Partridge | ספיישל טלוויזיוני בערוץ BBC Two | מנחה |
| 1995 | Alan Partridge's Country Ramble | ספיישל טלוויזיוני בערוץ BBC Two | מנחה |
| 1997, 2002 | I'm Alan Partridge | סדרת טלוויזיה בערוץ BBC Two | פרוטגוניסט |
| 1997 | Election Night Armistice | ספיישל טלוויזיוני בערוץ BBC Two | כתב |
| 2003 | Anglian Lives: Alan Partridge | ספיישל טלוויזיוני בערוץ BBC Two | מרואיין |
| 2004 | Teenage Cancer Trust concert | מופע צדקה | מגיש |
| 2011, 2016 | Mid Morning Matters with Alan Partridge | סדרת טלוויזיה בערוץ Sky Atlantic | מגיש |
| 2011 | Open Books with Martin Bryce | תוכנית אירוח בערוץ Sky Atlantic | מרואיין |
| 2011 | Alan Partridge: Welcome to the Places of My Life | ספיישל טלוויזיוני בערוץ Sky Atlantic | מגיש |
| 2013 | Alan Partridge: Alpha Papa | סרט עלילתי | פרוטגוניסט |
| 2015 | TFI Friday | תוכנית אירוח בערוץ Channel 4 | מנחה |
| 2016 | Alan Partridge's Scissored Isle | ספיישל טלוויזיוני בערוץ Sky Atlantic | מגיש |
| 2017 | Alan Partridge: Why, When, Where, How and Whom? | סרט דוקומנטרי בערוץ BBC Two |  |
| 2019, 2021 | This Time with Alan Partridge | סדרת טלוויזיה בערוץ BBC One | מנחה |
| 2020–2023 | From the Oasthouse: The Alan Partridge Podcast | פודקאסט | מנחה |
| 2022 | Alan Partridge Live: Stratagem | סבב הופעות | מנחה |
| 2024 | And Did Those Feet... With Alan Partridge | סדרת טלוויזיה בערוץ BBC One | פרוטגוניסט |
הופעות > הופעות אורח

| שנה | שם התוכנית | פורמט | תפקיד |
| --- | --- | --- | --- |
| 1997 | Clive Anderson: All Talk | תוכנית אירוח בטלוויזיה | מרואיין |
| 1998 | Brit Awards | טקסי הענקת פרסים בערוץ ITV | מגיש פרס "הסרטון הבריטי הטוב ביותר". |
| 2000 | British Comedy Awards | טקסי הענקת פרסים בערוץ ITV | מבצע מוזיקלי |
| 2011 | The Jonathan Ross Show | תוכנית אירוח בערוץ ITV | מרואיין |
| 2011 | The Richard Bacon Show | תוכנת אירוח ברדיו בערוץ BBC Radio 5 Live | מרואיין |
| 2017 | Inheritance Tracks | תוכנית רדיו בערוץ BBC Radio 4 | אורח |
| 2022 | Ant & Dec's Saturday Night Takeaway | תוכנית בערוץ ITV | קריין אורח (עונה 18, פרק 6) |
| 2022 | Music of the Spheres World Tour | הופעות מוזיקליות | אורח באחת מההופעות |
הופעות > ספרים

| שנה | שם הספר | פורמט | תפקיד |
| --- | --- | --- | --- |
| 2011 | I, Partridge: We Need to Talk About Alan | ספרים אוטוביוגרפים | סופר |
| 2016 | Alan Partridge: Nomad | ספרים אוטוביוגרפים | סופר |
| 2023 | Big Beacon | ספרים אוטוביוגרפים | סופר |
הופעות > תוכניות ספיישל שיצאו ל-DVD

| שנה | שם התוכנית | פורמט | תפקיד |
| --- | --- | --- | --- |
| 1998 | Steve Coogan Live: The Man Who Thinks He's It | ספיישלים שיצאו ל-DVD | מגיש |
| 2009 | Steve Coogan Live: As Alan Partridge and Other Less Successful Characters | ספיישלים שיצאו ל-DVD | מגיש |
הערות שוליים

↑  Connelly, Brendon (4 בינואר 2013). "Richard Herring on Co-Creating Alan Partridge, His Rasputin TV Show And Dave's New Comedy Competition". Bleeding Cool. נבדק ב-14 בספטמבר 2015. {{cite web}}:  (עזרה)
↑  Husband, Stuart (5 באוגוסט 2013). "Alan Partridge: the 'A-ha!' moments". The Daily Telegraph. נבדק ב-14 בספטמבר 2015. {{cite web}}:  (עזרה)
↑  Abbott, Kate (2019-02-14). "Part David Cameron, part Piers Morgan – Alan Partridge returns in time for Brexit". The Guardian (באנגלית בריטית). ISSN 0261-3077. נבדק ב-2019-02-15.
| --- | --- |
בקרת זהויות :  MusicBrainz: 1de52e81-736a-46d5-8390-1a27fefc08c2
אנז'ייס פסצ'ניקס

| --- | --- |

פסצ'ניקס בשנת 2018
 לידה:  20 בדצמבר 1995 (בן 28) ריגה, לטביה
 עמדה:  סנטר
 גובה:  2.18 מטרים
 מספר:  18
 דראפט:  בחירה מספר 25, 2017 אורלנדו מג'יק
 קבוצות כשחקן
 2012–2015 2015–2019 2019 2019–:  ואף ריגה גראן קנריה קפיטל סיטי גו-גו וושינגטון ויזארדס
 הישגים כשחקן
 2 זכיות באליפות ליגת העל הלטבית (2013, 2015)
אנז'ייס פַּסֵצְ'ניקס (בלטבית: Anžejs Pasečņiks; נולד ב-20 בדצמבר 1995) הוא כדורסלן לטבי, המשחק בקבוצת וושינגטון ויזארדס מליגת ה-NBA. גובהו 2.18 מטר. משחק בעמדת הסנטר.
קריירת משחק מקצועית > ואף ריגה

פסצ'ניקס נולד בשנת 1995 בריגה שבלטביה, ובשנת 2012 החל לשחק בקבוצת ואף ריגה. בעונות 2013 ו-2015 זכה עם הקבוצה באליפות השלישית והרביעית של המועדון בליגת העל הלטבית, בהתאמה, לאחר שגברה בסדרות הגמר על ונטספילס. לאורך 3 עונותיו בריגה שותף ב-97 משחקים במסגרות הליגה הלטבית, ליגת VTB והיורוקאפ, ורשם ממוצעים כוללים של 3.3 נקודות ו-2.3 ריבאונדים למשחק.
קריירת משחק מקצועית > גראן קנריה

בקיץ 2015 עבר לשחק בקבוצת גראן קנריה, אשר השתתפה בליגת העל הספרדית וביורוקאפ. ב-3 עונותיו הראשונות בקבוצה הודחה גראן קנריה מהיורוקאפ בשלבי רבע הגמר או חצי הגמר, ובשלושתן סיימה בין המקום הרביעי לשביעי בליגה הספרדית. בדראפט ה-NBA‏ 2017 נבחר בבחירה ה-25 על ידי אורלנדו מג'יק, אשר העבירה את זכויות השחקן לפילדלפיה 76'. על אף שהיה זכאי לחוזה מובטח ב-NBA בשל בחירתו בסיבוב הראשון של הדראפט, בחר פסצ'ניקס להמשיך לשחק בגראן גנריה. בעונת 2018/2019 העפילה הקבוצה ליורוליג, אך הודחה כבר בשלב הבתים, אותו סיימה במקום ה-14 (מתוך 16). ב-22 משחקיו ביורוליג קלע 7.2 נקודות ואסף 3.6 ריבאונדים בממוצע למשחק.
קריירת משחק מקצועית > וושינגטון ויזארדס

ביולי 2019 ויתרה פילדלפיה על זכויות הדראפט על פסצ'ניקס, ובדצמבר חתם השחקן על חוזה כפול בקבוצת וושינגטון ויזארדס, במסגרתו שיחק לסירוגין עבור וושינגטון ועבור קבוצת הבת שלה מליגת הפיתוח – קפיטל סיטי גו-גו. ב-15 משחקיו בליגת הפיתוח רשם ממוצעים של 10.1 נקודות ו-5.3 ריבאונדים למשחק. במשחקו החמישי ב-NBA, מול דטרויט פיסטונס, הצטיין פסצ'ניקס כשקלע 17 נקודות ואסף 6 ריבאונדים בכ-24 דקות משחק. בינואר 2020 הומר חוזהו בקבוצה לחוזה NBA סטנדרטי.
סטטיסטיקות הקריירה > ביורוליג

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2018/2019 | גראן קנריה | 22 | 13 | 16.9 | 0.485 | 0.143 | 0.558 | 3.6 | 0.3 | 0.5 | 0.4 | 7.2 |
| קריירה |  | 22 | 13 | 16.9 | 0.485 | 0.143 | 0.558 | 3.6 | 0.3 | 0.5 | 0.4 | 7.2 |
סטטיסטיקות הקריירה > בעונה הסדירה של ה-NBA

| עונה | קבוצה | משחקים | חמישייה | דקות |  % מהשדה |  % משלוש |  % מהעונשין | ריבאונדים | אסיסטים | חטיפות | חסימות | נקודות |
| --- | --- | --- | --- | --- | --- | --- | --- | --- | --- | --- | --- | --- |
| 2019/2020 | וושינגטון | 27 | 0 | 16.2 | 0.526 | 0.000 | 0.586 | 4.0 | 0.7 | 0.3 | 0.4 | 5.8 |
| קריירה |  | 27 | 0 | 16.2 | 0.526 | 0.000 | 0.586 | 4.0 | 0.7 | 0.3 | 0.4 | 5.8 |
הערות שוליים

1 2  סטטיסטיקות הקריירה של פסצ'ניקס, באתר היורוליג
↑  רשימת הנבחרים בדראפט 2017, באתר basketball-reference.com
↑  פסצ'ניקס חותם על חוזה כפול בוושינגטון, באתר הקבוצה, 18 בדצמבר 2019
↑  הסטטיסטיקות של פסצ'ניקס בליגת הפיתוח, באתר basketball-reference.com
↑  סיכום המשחק בין וושינגטון לדטרויט, באתר ESPN,‏ 27 בדצמבר 2019
↑  וושינגטון מחתימה את פסצ'ניקס על חוזה סטנדרטי, באתר הקבוצה, 12 בינואר 2020
| --- | --- |
בקרת זהויות :  LNB: 000288071
שם טוב אבן שפרוט

| --- | --- |
 לידה:  המאה ה־14 טודלה, ספרד 
 מדינה:  ספרד
 
שם טוב אִבְּן שַפְרוּט (בספרדית: Shem-Tob ben Isaac Shaprut de Tudela);‏ היה הוגה דעות ורופא יהודי ספרדי, מהעיר טולדו, שפעל במחצית השנייה של המאה ה-14. הגותו התאולוגית-פילוסופית התאפיינה ברציונליזם.
ביוגרפיה

נולד בטולדו שבממלכת נווארה באמצע המאה ה-14.
משפחת שפרוט נמלטה מממלכת נווארה בשנת 1378 והתיישבה בעיר טרגונה שבאראגון. כעבור שנה בלבד, חזר אבן שפרוט לפמפלונה בירת נווארה, כדי להשתתף בוויכוח דתי מול החשמן פדרו די לונה (לימים האנטי אפיפיור בנדיקטוס השלושה עשר). לפי דברי אבן שפרוט בספרו אבן בחן, הוויכוח הסתיים בהודאה של הנוצרי בכשלונו:
"ידעתי שתפקחני בתשובות ואין לי תשובה נצחת על דבריך, אמנם אמונתי היא אמת על פי הקבלה אשר לנו, ואם לא תאמינו אתם לא יחסר האמונה בזה."
אחר כך שימש אבן שפרוט רב בקהילת טאראסונה וכמה תשובות בשו"ת הריב"ש ממוענות אליו. במקביל עבד שם כרופא, ובשנת 1382 קיבל אישור מהמלך לטפל גם בנוצרים. בעיר זו כתב את רוב ספרו אבן בחן, וסיים אותו לדבריו באייר ה'קמ"ה (1385). כעבור שנים רבות הוא הוסיף לספר פרק נוסף בתמוז 1405, בעיר לוסינה, וזה התאריך האחרון הידוע לנו בוודאות מחייו.
בימי חייו ובאזור מגוריו אירעו גזירות קנ"א.
לפי תעודות ארכיוניות שנשמרו בספרד, היה נשוי לביינונידה (Bienvenida) ונולד לו לפחות בן אחד, בשם יצחק (Acach).
יצירתו

אבן שפרוט כתב יצירות בתחומים מגוונים: פילוסופיה ולוגיקה, רפואה ומדע, פרשנות מקרא ומדרשים, פולמוס תיאולגי ודרשנות. למרות גישתו הרציונליסטית המובהקת, הוא מעריך את הקבלה ואף כתב מאמר קצר על קריאת תווי היד.
יצירתו > פרדס רימונים

היחיד מחיבוריו שזכה לראות אור בדפוס, כולל פירושים רציונליסטיים לאגדות חז"ל שבתלמוד. אבן שפרוט מציין במפורש בהקדמתו לספר ובמקומות נוספים שמטרת החיבור היא להתמודד עם טענות כנגד המדרשים שנשמעות בקרב "האומות", דהיינו הנוצרים. הוא מתבסס בפרשנותו בעיקר על משנתם של רמב"ם וראב"ע, ובהסתמך על עמדתם שהמדרשים כוללים "סודות", הוא מפרש מדרשים רבים באופן אלגורי, לפעמים קיצוני.
הספר הודפס לראשונה בדפוס סביוניטה בשנת ה'שי"ח (1558) ופעם נוספת על ידי אליעזר צוויפל בשנת 1866 (מהדורת צילום של דפוס זה יצאה בירושלים, תשכ"ח).
יצירתו > אבן בחן

החשוב והנפוץ בכתביו. פולמוס תאולוגי כנגד הנצרות שמהווה גם כעין מאסף לספרות הפולמוס בספרד עד לתקופתו. הצורך לכתיבתו נובע, לפי הקדמת הספר, מהדרישות לוויכוחים בין דתיים כנגד מומרים ואנשי כנסייה, כמו גם הפעילות של מומרים להשמיץ את היהדות בקרב הנוצרים. רובו הגדול של הספר כתוב במתכונת של דיאלוג.
רוב הספר (9 מתוך 17 שערים) מבוסס על המבנה והטיעונים שבספר מלחמות ה' שכתב רבי יעקב בן ראובן (אנ'), אך אבן שפרוט מרחיב ומעמיק בהרבה מקומות, ולא מעט גם מבקר את טיעוני מלחמות ה'. ליחידה זו קודם השער הראשוון שמהווה מעין הקדמה בה אבן שפרוט פורש את משנתו ההגותית, ואחריה ישנם כמה שערים נוספים הכוללים דיון מקורי על אגדות חז"ל, ביקורת עיקרי הנצרות על בסיס "כלימת גויים" של פרופייט דוראן (האפודי), דיונים על דמותו של המשיח וזמנו (מבוססים על טיעוני רב סעדיה גאון אך גם ביקורתיים כלפיהם) ועל תחיית המתים (כנגד הוגה פסימיסט ששמו האמיתי לא נזכר, ויש שכינו אותו "שופנהאור של המאה ה-14"). שערים אלו כוללים גם פולמוס כנגד המומר המפורסם והמשפיע אבנר מבורגוס, והשער האחרון, שנוסף לאחר שנים רבות, מקדש כולו להתמודדות עם כתביו.
אין ספק שהספר התגבש בהדרגה, שכן לפי עדות המחבר הספר נשלם לראשונה בשנת 1385 ושער י"ז נוסף בשנת 1405. גם שער י"ב נוסף בהמשך, שכן "כלימת גויים" עליו הוא מבוסס נכתב רק בשנת 1396 בערך. לא ברור מתי בדיוק נוספו חלק מהשערים האחרים, אך נראה שאבן שפרוט ביקש לייצר חיבור מקיף שיכלול את כל הנושאים הרלוונטיים לפולמוס נגד הנצרות וידון בהם בצורה מפורטת. מגמה זו המשיכה גם בהוספות מעתיקי הספר, שהכניסו לתוכו קטעים של טיעונים נגד אבנר מבורגוס, וגם קטעים מכתבי רד"ק ואברבנאל.
יצירתו > אבן בחן > תרגום למתי

במסגרת החיבור "אבן בחן" כלול תרגום של הבשורה על פי מתי לעברית, בצירוף הערות ביקורתיות מאת אבן שפרוט. למרות שמדבריו נראה שהוא תרגם את הספר בעצמו, כמה חוקרים מודרניים טוענים שהוא שילב תרגום קדום יותר. בין כך ובין כך, מדובר בתרגום העברי הקדום ביותר הידוע לספר מן הברית החדשה.
התרגום העברי זכה לפרסום בעולם הנוצרי בשנת 1987, כאשר תורגם לאנגלית על ידי ג'ורג' הווארד, שטען כי מדובר למעשה בעיבוד של המקור העברי לבשורה. בעקבות טענה זו תורגם הספר מאז יותר מעשרים פעם, לעשר שפות אירופאיות לפחות.
טענתו של הווארד נדחתה על ידי רוב החוקרים, שזיהו בתרגום מונחים וצורות ימי ביניימים מעברית ומספר שפות אירופאיות. לפי הצעתו של חוזה ויסנטה ניקולס מדובר בתרגום לגרסה פרובנסלית-קטלאנית שעובדה מתוך הוולגטה. הוא סבור שהתרגום נעשה כמאה שנה לפני אבן שפרוט, והוא רק שילב בו את הערותיו הביקורתיות.
יצירתו > חיבורים נוספים

בכתבי יד נשתמרו גם:
צפנת פענח - ביאור לפירוש אבן עזרא על התורה.
עין כל - פירוש על חיבורו הרפואי של אבן סינא, ה"קאנון".
מניע הכד - קיצור וסיכום לספר הדרשות כד הקמח, מאת רבנו בחיי בן אשר.
כמו כן כתב כמה חיבורים שלא שרדו, מהם ידועים לנו בוודאות:
פירוש למבוא פורפיריוס - פירוש לספרו של הפילוסוף הנאו-פלטוני פורפיריוס "הקדמה לקטגוריות" (איזגוגה).
דורש טוב - ספר דרשות, כנראה לפי סדר פרשיות התורה, שמוזכר בכתביו האחרים כמה פעמים.
לפעמים מתבלבלים בינו לבין המתרגם שם טוב בן יצחק מטורטוסה (אנ') שפעל למעלה ממאה שנים לפניו, וכתבים של כל אחד מהם יוחסו בטעות לשני.
לקריאה נוספת

נחמן פרימר ודב שוורץ, הגות בצל האימה: דמותו כתביו והגותו של ר' שם טוב אבן שפרוט, ירושלים: הוצאת מכון בן צבי, ה'תשנ"ב.
Norman E. Frimer, The Preperation of a Critical Edition of the Manuscript "Eben Bohan" by Shem Tob bar Yitzhak ben Shaprut, Ph.D. Thesis, Yeshiva University, New York 1953.
הערות שוליים

↑  פרימר ושורץ, הגות בצל האימה, עמ' 14-17
↑  אבן בחן, שער שני פרק ט, מהדורת פרימר, עמ' 118
↑  תשובות הריב"ש, סימנים רי, רכו, תקטו.
↑  פרימר ושורץ, הגות בצל האימה, עמ' 35
↑  פרימר ושורץ, הגות בצל האימה, עמ' 34-35
| --- | --- |
בקרת זהויות :  NLI: 987007262885605171  BNE: XX1266516  BnF: cb12078932x (data)  GND: 104083212  ISNI: 0000 0000 6637 4372  LCCN: n86056734  NLA: 35503675  NTA: 074611895  RERO: 02-A009592787  SUDOC: 029091225  Trove: 976936  VIAF: 79056933   WorldCat (עם VIAF): 79056933
מוזיקת מחתרת

מוזיקת מחתרת היא מוזיקה בסגנון שאינו משתייך למוזיקה הפופולרית, ולעיתים מנוגד לה. מכונה גם מוזיקת שוליים או מוזיקה מחתרתית.
מוזיקת מחתרת נתפסת כמבטאת חופש ביטוי יצירתי, כנות, אינטימיות ואינדיבידואליות. לעיתים קרובות היא נשמעת שונה מהנוסחאות המסחריות המקובלות במוזיקת פופ.
הכינוי "מוזיקת מחתרת" הוא כינוי מושאל. בדומה למחתרת הפועלת נגד השלטון, מוזיקת מחתרת מנוגדת בדרך כלל למוזיקה הפופולרית, המכונה "מיינסטרים". אמני רוק שפעלו בברית המועצות, בהם ויקטור צוי, בוריס גרבנשצ'יקוב ולהקת קינו, אכן פעלו במשך שנים במחתרת.
מספר סגנונות של מוזיקת פופ ורוק החלו כמוזיקת מחתרת, בהם הגל החדש של ההבי מטאל הבריטי ומוזיקת היפ הופ.
גם שיטות ההפצה של מוזיקת מחתרת הן "מחתרתיות". במאה ה-20 להקות מוזיקת מחתרת נהגו להדפיס ולהפיץ מספר קטן של אלבומים, ומעריציהן התקשו להשיג אותן. הן גם נהגו להופיע במועדונים קטנים, "מחתרתיים", בהם CBGB בניו יורק. מוזיקה זו גם לא הושמעה בתחנות רדיו; בארצות הברית נהגו להשמיע מוזיקת מחתרת רק בערוצי רדיו "מחתרתיים", כמו רדיו אוניברסיטאי.
המושג "מוזיקת מחתרת" איבד מקצת ממשקלו מתחילת שנות ה-2000, מכיוון שקיים מגוון רחב של סגנונות מוזיקה זמין באינטרנט, ואפשר אף לצפות בסרטונים של הופעות חיות במועדונים קטנים.
היסטוריה > ארצות הברית ובריטניה

המונח "מוזיקת מחתרת" שימש במהלך השנים לתיאור מגוון של סגנונות מוזיקליים ואמנותיים שפעלו בשוליים של תעשיית המוזיקה בארצות הברית ובריטניה, בהם מוזיקה פסיכדלית בשנות השישים, תרבות הנגד ואמנים היפים. פרנק זאפה הגדיר מוזיקת מחתרת באופן הבא: "מוזיקת המיינסטרים מגיעה אליך, אבל בשביל מוזיקת מחתרת אתה צריך לרדת".
פרנק זאפה והוולווט אנדרגראונד נחשבים לחלוצי מוזיקת הרוק המחתרתית של שנות ה-60 בארצות הברית.
משנות ה-80 והלאה שימש המונח בעיקר לתיאור מוזיקת אינדי שנוצרה על ידי אמנים בחברות תקליטים עצמאיות, לרוב בסוגות הפאנק רוק, נויז רוק, רוק גותי ומוזיקה תעשייתית. בשנים שלאחר מכן התפתחו מספר סגנונות מטאל שהחלו אף הם כמוזיקת מחתרת, בהם דת' מטאל, בלאק מטאל ומטאל קיצוני.
היסטוריה > יוון

תרבות הרבטיקו ביוון הייתה מחתרתית במלוא מובן המילה. משטרת יוון רדפה את המוזיקאים וסגרה את מועדוניהם, ותחנות הרדיו החרימו את מוזיקת הרבטיקו. מועדונים חדשים שנפתחו נשמרו בסוד. במלחמת העולם השנייה אומצה מוזיקת הרבטיקו על ידי פרטיזנים ולוחמי החופש היווניים, והפכה למוזיקת מחאה ולסמל השחרור היווני מעול הכובש הנאצי, ובזמן מלחמת האזרחים ביוון זוהתה כמוזיקה של הקומוניסטים. רק עם תום מלחמת האזרחים הפכה מוזיקת הרבטיקו למיינסטרים, ומאז היא מושמעת רבות בתחנות הרדיו והטלוויזיה.
היסטוריה > ישראל

הרוק הישראלי החל להתפתח בסוף שנות ה-60 של המאה ה-20, באיחור של למעלה מעשור לאחר שהתפתח בארצות הברית ובבריטניה. בראשיתו נחשב הרוק הישראלי לתת-תרבות והתקיים בעיקר בשוליים ובאנגלית. להקות ואמני הרוק שפעלו באותה תקופה לא קיבלו כמעט סיקור תקשורתי, וכונו "מוזיקת מחתרת", בהם בצלאל יונגרייז, האריות, הצ'רצ'ילים, השמנים והרזים (עם הסולן עוזי פוקס), הסגנונות, הבמה החשמלית (להקתו של הגיטריסט שלמה מזרחי), זהר השביעי (עם המתופף והמלחין זהר לוי), הכוכבים הכחולים (להקתו של גרי אקשטיין) והעכבישים (עם תיקי דיין).
רק לאחר שאריק איינשטיין ולהקת הצ'רצ'ילים הוציאו את האלבום "פוזי" בשנת 1969 (שנחשב בעיני רבים לאלבום הרוק העברי הראשון) חל שינוי בהתייחסות אל הרוק, והוא חדר למוזיקת המיינסטרים ואף ללהקות הצבאיות.
ראו גם

מוזיקת מחתרת אסייתית
הערות שוליים

↑  CBGB - Acoustic Music, Acoustic Music (באנגלית)
↑   רון בן טובים, אלבומי המטאל של העשור: שייט לילי אפל, באתר הארץ, 7 ביולי 2019
↑  Where is the Underground?, The Journal of Music, ‏1 באוגוסט 2010 (באנגלית)
↑  The Velvet Underground: The band that made an art of being obscure, BBC, ‏14 באוקטובר 2021 (באנגלית)
↑  סימה אלה, מדריך לרבטיקו היווני, באתר ynet, 27 במרץ 2003
↑  רוק ישראלי, באתר נותן ברוק
| --- | --- |
בקרת זהויות :  LNB: 000301586